東九龍少有既有質素餐廳，環境舒適，可惜用餐時間短，要8點半還枱。食物方面，沙律菜新鮮，配以黑醋及橄欖油，清新之選。雜腸拼盤，德國菜既主角。每款腸都幾好味，特別芝士腸，一切開有些少芝士流出黎，好香。鵝肝牛柳石頭鍋飯個汁好好味，加上鵝肝油脂香味及牛柳，連減肥既我都忍唔住食晒，最後連飯焦都掃埋。鱸魚配蛋白味道相對一般，魚味欠奉。加上用美酒通行證換既餐酒，成餐起碼有80分。能夠成為我既食堂，除左食物質素，環境，服務優之外，另一個原因係做左king parrot group會員，用餐有85折。